Teritorijalne vode
Teritorijalne vode ili teritorijalno more je priobalni morski pojas širok oko 12 morskih milja (22.2 km), računajući od polazne linije u smjeru prema pučini tj. otvorenom moru. Vanjska granica teritorijalnih voda jest linija kojoj je svaka tačka udaljena 12 morskih milja od najbliže tačke polazne linije. Teritorijalno more se smatra kao suverena teritorija države, iako je stranim brodovima (vojnim i civilnim) dozvoljen nesmetan prolazak kroz njega. Ta suverenost se proteže i na zračni prostor iznad i prostor ispod morskog dna. Prilagođavanje tih granica se u međunarodnom pravu naziva pomorsko razgraničenje. Teritorijalne vode su definisane Konvencijom Ujedinjenih naroda o pravu mora iz 1982. godine.